CELEX: 52011PC0369
Language: mt
Date: 2011-06-17
Title: Proposta għal DEĊIŻJONI TAL-KUNSILL dwar l-iffirmar, f’isem l-Unjoni, tal-Ftehim ta’ Sħubija Volontarja bejn l-Unjoni Ewropea u r-Repubblika tal-Liberja dwar l-infurzar tal-liġi tal-foresta, il-governanza u l-kummerċ tal-prodotti tal-injam lejn l-Unjoni Ewropea

|

52011PC0369

/* KUMM/2011/0369 finali - NLE 2011/0161 */  Proposta għal DEĊIŻJONI TAL-KUNSILL dwar l-iffirmar, f’isem l-Unjoni, tal-Ftehim ta’ Sħubija Volontarja bejn l-Unjoni Ewropea u r-Repubblika tal-Liberja dwar l-infurzar tal-liġi tal-foresta, il-governanza u l-kummerċ tal-prodotti tal-injam lejn l-Unjoni Ewropea  

	MEMORANDUM TA’ SPJEGAZZJONIIl-Pjan ta’ Azzjoni dwar l-Infurzar tal-Liġi tal-Foresti, il-Governanza u l-Kummerċ (FLEGT)[1], approvat mill-Kunsill fl-2003[2], jipproponi sensiela ta’ miżuri li jinkludu sostenn għall-pajjiżi li jipproduċu l-injam, kollaborazzjoni multilaterali sabiex jikkumbattu l-kummerċ illegali tal-injam, is-sostenn għall-inizjatttivi tas-settur privat, kif ukoll miżuri li jfixklu l-investiment f’attivitajiet li jinkoraġġixxu l-qtugħ illegali tas-siġar. Il-bażi fundamentali ta' dan il-Pjan ta’ Azzjoni hija l-istabbiliment tal-isħubiji FLEGT bejn l-UE u l-pajjiżi li jipproduċu l-injam, immirati biex iwaqqfu l-qtugħ illegali tas-siġar. Fl-2005, il-Kunsill adotta r-Regolament (KE) Nru 2173/2005[3] li jistabbilixxi skema ta’ liċenzjar u mekkaniżmu li jivverifikaw il-legalità tal-importazzjonijiet tal-injam fl-UE.F’Diċembru 2005, il-Kunsill awtorizza lill-Kummissjoni sabiex tinnegozja ftehimiet ta’ sħubija FLEGT ma’ pajjiżi li jipproduċu l-injam sabiex jiġi implimentat il-Pjan ta’ Azzjoni, b’mod partikolari sabiex jiġi inkoraġġit il-kummerċ tal-importazzjonijiet legali verifikati tal-injam lejn l-UE minn pajjiżi sħab[4]. Il-Ftehim mal-Liberja huwa s-sitt ftehim ta’ dan it-tip li ġie nnegozjat, wara l-ftehimiet mal-Gana, il-Kongo u l-Kamerun, ir-Repubblika Ċentru-Afrikana u l-Indonesja.Il-Kummissjoni bdiet in-negozjati mal-Liberja f’Marzu 2009. In-negozjati damu sentejn u involvew sitt laqgħat ta’ negozjar dirett u 14-il diskussjoni teknika permezz ta’ vidjokonferenza kif ukoll laqgħat fuq livell ta’ ħidma teknika. Matul in-negozjati l-Kummissjoni ġiet assistita mill-Istati Membri u speċjalment mir-Renju Unit, li f’dan il-każ ipprovda r-riżorsi sabiex jiġi ffaċilitat il-proċess. Il-Kummissjoni żammet lill-Kunsill aġġornat dwar il-progress permezz ta’ rapporti lill-Grupp ta’ Ħidma dwar il-Foresti, kif ukoll lill-Kapijiet tal-Missjoni tal-UE u lir-rappreżentanti fil-Liberja. Wara kull laqgħa ta’ negozjati, il-partijiet għamlu laqgħat pubbliċi sabiex il-partijiet interessati jinżammu infurmati bil-progress li jkun sar. Barra minn hekk, il-Liberja adottat approċċ parteċipatorju ta’ livell għoli billi involviet is-soċjetà ċivili, lir-rappreżentanti tal-komunità, lis-settur privat u lil rappreżentant tal-Leġiżlatura tal-Liberja fl-abbozzar tal-Ftehim.Il-Ftehim jindirizza l-elementi kollha li hemm fid-direttivi ta’ nnegozjar tal-Kunsill. B’mod partikolari, dan jistabbilixxi l-qafas, l-istituzzjonijiet u s-sistemi tal-iskema ta’ liċenzjar FLEGT. Dan jistabbilixxi l-kontrolli tal-katina tal-forniment, il-qafas għall-monitoraġġ tal-konformità legali u r-rekwiżiti tal-verifika indipendenti tas-sistema. Dawn il-komponenti huma stabbiliti fl-annessi mal-Ftehim u jipprovdu deskrizzjoni ddettaljata tal-istrutturi li se jirfdu l-iżgurar tal-legalità li tista’ tinkiseb liċenzja FLEGT.Il-Ftehim ta' Sħubija Volontarja (Voluntary Partnership Agreement - VPA) jiffoka fuq ir-regolamentazzjoni u l-infurzar tal-liġi u, permezz tas-sistema ta’ liċenzjar, jagħti l-garanzija li l-injam tal-Liberja jiġi prodott b’mod legali. Dan jagħti ezempju tal-impenn tal-Liberja sabiex ittejjeb ir-responsabbiltà u t-trasparenza. Minħabba li fil-passat kien hemm prassi ħażina, l-injam tal-Liberja ma għandux reputazzjoni tajba fis-swieq internazzjonali. Il-liċenzja FLEGT se tassigura mill-ġdid lis-swieq internazzjonali li l-prodotti mill-injam tal-Liberja ġejjin minn sorsi legali vverifikati.Il-VPA se jappoġġa r-riformi regolatorji li għaddejjin bħalissa li qegħdin isaħħu l-qafas legali, sabiex jippromwovu ġestjoni sostenibbli tal-foresti u jsaħħu l-involviment tal-komunitajiet lokali fil-proċessi tat-teħid tad-deċiżjonijiet. Il-Ftehim jindika b’mod ċar l-oqsma fejn hemm bżonn ta' riforma u jistabbilixxi limitu ta’ żmien għal dawn.Il-Liberja żviluppat qafas komprensiv sabiex tissorvelja l-konformità legali għall-użi kollha, kemm jekk ikunu siġar minn foresti komunitarji, kif ukoll jekk ikunu konċessjonijiet kbar jew siġar li huma proprjetà privata ta’ pjantaġġuni, u dan jinkorpora l-aspetti kolla tal-produzzjoni tal-injam, inklużi l-allokazzjoni tad-drittijiet tal-ħsad, l-applikazzjoni għall-ġestjoni tal-foresta u l-istandards ambjentali, il-kondiviżjoni tal-benefiċċji, id-drittijiet tal-ħaddiema u t-taxxi. Il-konformità se tiġi ssorveljata bis-sistema l-ġdida tal-garanzija tal-legalità, li tibni fuq sistema eżistenti tal-katina tal-kustodja, u tespandiha. Barra minn hekk, il-Liberja se taħdem ma' awditur indipendenti, li se jagħti rapporti regolari u pubbliċi dwar l-effikaċja tas-sistema. Is-soċjetà ċivili se tissorvelja l-VPA b’mod sħiħ, u se tikkondividi r-riżultati mal-gvern, mal-partijiet interessati nazzjonali u mal-Kumitat Konġunt ta' Implimentazzjoni responsabbli mis-superviżjoni.Il-Ftehim imur lil hinn mill-kopertura limitata tal-prodotti proposta fl-Anness II tar-Regolament (KE) Nru 2173/2005 dwar l-iskema FLEGT: huwa jkopri l-prodotti kollha tal-injam esportati inkluż l-injam imqatta’, li hu prodott sekondarju komuni tal-konċessjonijiet agrikoli kummerċjali. Il-Liberja hija impenjata sabiex tistabbilixxi sistema li se tagħti garanzija lill-UE li l-prodotti kollha tal-injam li jkunu ġejjin mil-Liberja jkunu prodotti b’mod legali u b’hekk tikkontribwixxi b’mod pożittiv għat-tkabbir tal-Liberja.Il-Ftehim jipprevedi l-kontrolli tal-importazzjonijiet fuq il-fruntieri tal-UE, kif stabbilit fir-Regolament (KE) Nru 2173/2005 dwar l-iskema FLEGT u fir-Regolament (KE) Nru 1024/2008 li jistipula miżuri ddettaljati għall-implimentazzjoni tiegħu. Il-Ftehim jinkludi deskrizzjoni tal-liċenzja FLEGT tal-Liberja, li tuża l-format preskritt fir-Regolament ta’ Implimentazzjoni msemmi hawn fuq. Il-Liċenzji FLEGT se jinħarġu wkoll għall-esportazzjonijiet ta’ injam li jkunu destinati għal swieq internazzjonali oħrajn u se tiġi introdotta sistema speċifika tal-UE għall-innumerar sabiex jingħarfu malajr l-esportazzjonijiet ta’ injam li jkunu destinati għall-UE.Il-Ftehim jistabbilixxi mekkaniżmu għal djalogu u kooperazzjoni mal-UE dwar l-iskema FLEGT, permezz tal-Kumitat Konġunt ta’ Impimentazzjoni. Huwa jistabbilixxi wkoll prinċipji dwar il-parteċipazzjoni tal-partijiet interessati, is-salvagwardji soċjali, ir-responsabbiltà, it-trasparenza, kif ukoll il-monitoraġġ tal-implimentazzjoni tal-Ftehim u r-rappurtaġġ dwarha.Il-Ftehim jistabbilixxi limitu ta’ żmien u l-proċeduri għad-dħul fis-seħħ tal-Ftehim u għall-applikar tal-iskema ta’ liċenzjar. Peress li l-Liberja se tkompli tirrevedi u tlesti r-regolamenti li jirregolaw is-settur, issaħħaħ is-sistema tagħha ta’ ġestjoni tal-informazzjoni, ittejjeb il-kontrolli tal-katina tal-forniment sabiex tkopri faċilitajiet ta’ pproċessar u tistabbilixxi verifiki indipendenti tal-konformità legali, iridu jgħaddu diversi snin biex is-sistemi l-ġodda jiġu żviluppati u ppruvati u biex tinbena l-kapaċità min-naħa tal-gvern, tas-soċjetà ċivili u tas-settur privat għall-kompiti previsti. L-iskema ta’ liċenzjar FLEGT mistennija li tkun operattiva għal kollox sal-2014. L-iskema ta’ liċenzjar se tiġi vvalutata fir-rigward tal-kriterji stipulati fil-Ftehim qabel ma l-UE tibda’ taċċetta l-liċenzji FLEGT.2011/0161 (NLE)Proposta għalDEĊIŻJONI TAL-KUNSILLdwar l-iffirmar, f’isem l-Unjoni, tal-Ftehim ta’ Sħubija Volontarja bejn l-Unjoni Ewropea u r-Repubblika tal-Liberja dwar l-infurzar tal-liġi tal-foresta, il-governanza u l-kummerċ tal-prodotti tal-injam lejn l-Unjoni EwropeaIL-KUNSILL TAL-UNJONI EWROPEA,Wara li kkunsidra t-Trattat dwar l-Unjoni Ewropea,Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-ewwel subparagrafu tal-Artikolu 207(3), flimkien mal-Artikolu 218(5) tiegħu,Wara li kkunsidra l-proposta mill-Kummissjoni Ewropea,Billi:(1) F'Mejju 2003, il-Kummissjoni Ewropea adottat Komunikazzjoni lill-Parlament Ewropew u lill-Kunsill intitolata 'Infurzar tal-Liġi tal-Foresta, il-Governanza u l-Kummerċ (FLEGT): Proposta għal Pjan ta' Azzjoni tal-UE'[5] li sejħet għal miżuri sabiex jiġi indirizzat il-qtugħ illegali tal-injam permezz tal-iżvilupp ta' ftehimiet ta' sħubija volontarja ma' pajjiżi li jipproduċu l-injam. Il-konklużjonijiet tal-Kunsill dwar dan il-Pjan ta' Azzjoni ġew adottati f’Ottubru 2003[6] u l-Parlament adotta riżoluzzjoni dwar is-suġġett fil-11 ta' Lulju 2005[7].(2) Fil-5 ta’ Diċembru 2005 l-Kunsill awtorizza lill-Kummissjoni biex tibda negozjati dwar il-ftehimiet ta’ sħubija sabiex jiġi implimentat il-Pjan ta’ Azzjoni għall-Infurzar tal-Liġi tal-Foresta, il-Governanza u l-Kummerċ.(3) Fl-20 ta’ Diċembru 2005 l-Kunsill adotta r-Regolament (KE) Nru 2173/2005[8] dwar l-istabbiliment ta’ skema ta’ liċenzjar FLEGT għall-importazzjoni ta’ injam fl-Unjoni minn pajjiżi li magħhom l-Unjoni kkonkludiet ftehimiet ta’ sħubija volontarja.(4) In-negozjati mar-Repubblika tal-Liberja ġew konklużi u l-Ftehim ta’ sħubija volontarja bejn l-Unjoni Ewropea u r-Repubblika tal-Liberja dwar l-infurzar tal-liġi tal-foresta, il-governanza u l-kummerċ tal-prodotti tal-injam lejn l-Unjoni Ewropea (minn hawn ’il quddiem imsejjaħ ‘il-Ftehim’) ġie ffirmat fid-9 ta’ Mejju 2011.(5) Il-Ftehim għandu jiġi ffirmat, suġġett għall-konklużjoni tiegħu,ADOTTA DIN ID-DEĊIŻJONI:Artikolu 1L-iffirmar, f’isem l-Unjoni Ewropea, tal-Ftehim ta' Sħubija Volontarja bejn l-Unjoni Ewropea u r-Repubblika tal-Liberja dwar l-infurzar tal-liġi tal-foresta, il-governanza u l-kummerċ tal-prodotti tal-injam lejn l-Unjoni Ewropea huwa b'dan awtorizzat f'isem l-Unjoni, suġġett għall-konklużjoni tal-Ftehim imsemmi[9].Artikolu 2Il-President tal-Kunsill huwa b'dan awtorizzat jaħtar il-persuna/i li għandha/għandhom is-setgħa tiffirma/jiffirmaw il-Ftehim f'isem l-Unjoni.Artikolu 3Din id-Deċiżjoni għandha tidħol fis-seħħ fid-data tal-adozzjoni tagħha.Magħmul fi Brussel, […]Għall-KunsillIl-President […] [1] COM(2003) 251.[2] ĠU C 268, 7.11.2003, p. 1.[3] ĠU L 347, 30.12.2005, p. 1.[4] Dokument ristrett tal-Kunsill Nru 15102/05.[5] COM(2003) 251.[6] ĠU C, 268, 7.11.2003, p. 1.[7] ĠU C 157E, 6.07.2006, p 482.[8] ĠU L 347, 30.12.2005, p. 1.[9] It-test tal-Ftehim għandu jkun ippubblikat flimkien mad-Deċiżjoni malli jiġi konkluż.